Rikunarita-ORG/Wikinium huggingface dataset:
# New England

|  |  |
| --- | --- |
| Dat artikel ier is nog moa e klêen begun. Ge zyt g'inviteerd vôor ip **bewerkn** te klikkn vo mêer encyclopedische kennisse toe te voegn. |  |

New England
**New England** of **Nieuw-Yngeland** is e regio die bestoat uyt zes stoaten in 't uyterste noordoosten van de Verenigde Stoaten: Connecticut, Maine, Massachusetts, New Hampshire, Rhode Island en Vermont.

't Grenst an de stoat New York in 't westen en an de Canadeesche provinsjes New Brunswick in 't noordoosten en Quebec in 't noorden. De Golve van Maine en den Atlantischen Oceoan liggen in 't oosten en zuydoosten, en 't estuarium Long Island Sound ligt in 't zuydwesten. Boston is de grotste stad van New England en den hoofdstad van Massachusetts.
# Reyn

De riviere de Reyn in Europa
De Reynmoundienge in de Bodensee in Zwitserland
De **Reyn** (Duuts: *Rhein*, Frans: *Rhin*, in 't Nederlands *Rijn* en vroeger ook: *Rhijn*) is met 1323 kilometers êen van de langere riviern van Europa. Doarvan ligt 800 kilometer in Duutsland, woar dat ôok 't grôotste dêel van 't strôomgebied (120.000 van de 185.000 km²) ligt. De riviere strôomt van d' Achter-Reyn in de Zwitsersche Alpn toet an d' Hollandsche provinsje Zuud-Holland, en moundt uut in de Nôordzêe. De Reyn is e belangryke voarroute voor al de landn woar dat de riviere deure strôomt.

In Duutsland is de riviere de Reyn in drieën verdeeld wat de noame betreft: va Bazel tot Bingen lôopt de Oberrhein (*Boovnreyn*), toet Bonn lôopt de Mittelrhein (*Middelreyn*) en toet de Hollandse grenze heet de riviere Niederrhein (*Benedenreyn*). Grôotste steden an de Duutse Reyn zyn (va zuud noar nôord): Karlsruhe, Speyer, Mannheim, Ludwigshafen am Rhein, Worms, Mainz, Wiesbaden, Rüdesheim am Rhein, Koblenz, Bonn, Keuln, Düsseldorf, Krefeld, Wesel, Rees en Emmerich.

## Landn woar dat de Reyn deure strôomt

Vanof Graubünden in Zwitserland deur Liechtnstein (grenzeriviere), Ôostnryk (grenzeriviere), Duutsland, Vrankryk (grenzeriviere) en via de plekke Lobith komt de riviere Holland binn.

## Geschiedenisse van de Reyn

De vroege Romeinn zoagen de Reyn (Latyn: Rhenus) lik de nôordelyke grenze van de beschoavienge. Ten nôorden van de Reyn leefdn de Germoann, die e bedreigienge vormdn vo de Romeinn.

|  |  |
| --- | --- |
|  | Ofbeeldiengn die ier by passn ku je vien in de categorie **Reyn** van Wikimedia Commons. |

## Referensjes

* Geschiedenisse van de Duutse Reyn - duitserijn.nl
* De Reyn van Lobith toet an zêe (bekend als: Reynfilm) - npogeschiedenis.nl